b"\n_START_ARTICLE_\nStenungsund\n_START_PARAGRAPH_\nStenungsund er en by i landskapet Bohusl\xc3\xa4n i V\xc3\xa4stra G\xc3\xb6talands l\xc3\xa4n i Sverige. Den er administrationsby i Stenungsunds kommune og i havde 2010 9.987 indbyggere._NEWLINE_Stenungsund ligger ved E6 cirka 47 kilometer nord for G\xc3\xb6teborg og 43 kilometer syd for Uddevalla. I Stenungsund er der en del petrokemisk industri, som blandt andet forsynes med r\xc3\xa5stoffer fra norske gasfelter. Den petrokemiske industri etableredes i 1960'erne og tredoblede befolkningen p\xc3\xa5 kort tid. Nordeuropas st\xc3\xb8rste propanlager ligger i et bjerg under Borealis' petrokemiske anl\xc3\xa6g._NEWLINE_Stenungsund er i dag et af Sveriges vigtigste produktionssteder for polyetylen, som anvendes ved fremstilling af plastprodukter. Grunden til industrialiseringen var de gunstige naturhavne for tankfart\xc3\xb8jer, hvilket ogs\xc3\xa5 var baggrunden for Vattenfalls oliekraftv\xc3\xa6rk p\xc3\xa5 stedet, Stenungsunds Kraftverk, som har givet byen sin karakteristiske silhuet med de fire ens skorstene._NEWLINE_Bohusbanan g\xc3\xa5r fra Str\xc3\xb6mstad til G\xc3\xb6teborg og standser i Stenungsund - Toget tager 39 minutter til G\xc3\xb6teborgs Central og 33 minutter til Uddevalla."